# אוג'ניו קאלו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אוּג’ניו קַאלו, בעל עיטור מדלית זהב על גבורה צבאית

אֶוּגֶ’נִיוֹ קַאלוֹ (באיטלקית Eugenio Calò) יהודי איטלקי, גיבור איטליה על פעילותו כפרטיזן נגד הנאצים בתקופת מלחמת העולם השניה. נולד ב-1906 ונרצח ב-14 ביולי 1944.

קאלו היה סגן מפקד חטיבת הפרטיזנים "פִּיוֹ בּורִי", ואשר פעלה נגד הנאצים בהרי קאזֶנְטִינוֹ שבטוסקנה. אֶוּגֶ’ניוֹ זכה להוקרה רשמית כגיבור איטליה ולמדלית זהב על גילוי אנושיות וגבורה עילאיים בפני האויב הגרמני. הוא חס על חיי חיילים גרמנים ועקב כך נרצח באכזריות נוראית בידי הצבא הגרמני בארוע הידוע כטבח סן פולו.

## [עריכה] ביוגרפיה

### [עריכה] נעוריו ותחילת דרכו

אֶוּג’ניו קַאלו נולד בשנת 1906 בפיזה שבטוסקנה, בן למשפחה יהודית ותיקה באיטליה. הוא גדל, התחתן והקים משפחה ובית בעיר אַרֶצוֹ. היה לו בית מלאכה לייצור מיכלים עבור תעשית היין המקומית. במהלך מלחמת העולם השנייה איבד את פרנסתו, את ביתו ולבסוף גם את אשתו קָרולִינָה ושלושת ילדיו אֶלֶנַה, רֶנְצוֹ ואַלברטוֹ, אשר נתפסו בידי הגרמנים. נודע לו דבר תפיסתם והוא ניסה לארגן פעולה לשחררם מבית המעצר איל-מוראטה (Il Murate) בעיר פירנצה. בחודש מאי 1944, כאשר היה קאלו בן 38, הועלו קרולינה אשתו ושלושת ילדיו על הרכבת ונשלחו במשלוח מס' 16 למחנה ההשמדה אושוויץ. קרולינה, שהייתה בהריון מתקדם, ילדה את ילדם הרביעי ברכבת. עם הגיעם למחנה המוות, נרצחו קרולינה וארבעת ילדיה בתאי הגזים.

### [עריכה] הפעילות כנגד הגרמנים

הוגלו למחנה ריכוז ב-Fossoli שבצפון איטליה ומשם לאושוויץ.

חדשיים לאחר מכן, כאשר תפסו קאלו וחבריו הפרטיזנים כ-30 חיילים גרמנים, הוא הפעיל את כל כובד משקלו כמפקד וכאדם, ובניגוד גמור לרצון חבריו, מנע מהפרטיזנים מלהרוג את החיילים הגרמנים שנפלו בידיהם. במקום זאת, התנדב להבריח את החיילים הגרמנים שנתפסו, אל מעבר לקו החזית ולהסגירם לבעלות הברית כשבויי מלחמה.

לכל אורך שנת 1944 ביצעו הגרמנים טבח אחר טבח באזרחים איטלקים חפים מפשע, על-מנת להרתיע את האוכלוסייה האזרחית מלשתף פעולה עם בעלות הברית המתקדמות מדרום, ועם ארגוני הפרטיזנים שחיבלו במאמץ המלחמתי הגרמני. אֶוּג’ניוֹ קַאלו, וחבריו אנג'לו ריקאפיטו ולואיג'י ולנטיני יצאו עם קבוצה של שבויים גרמנים לעבר מפקדת בעלות הברית שהייתה בקורטונה, תוך ידיעה ברורה שתפיסתם האפשרית תעלה לתושבי הכפרים שבאזור בטבח אכזרי, ולהם במוות בעינויים קשים ביותר. הקבוצה מצאה דרך ביערות קסנטינו אל מעבר לקווי הגרמנים, וב-2 ביולי 1944 הגיעה לקורטונה והסגירה את החיילים הגרמנים לידי הכוחות הבריטים.

על פי בקשת הגנרל קלארק, מפקד הארמיה החמישית של בעלות הברית, התנדבו קַאלו וריקאפיטו לחזור לצד הגרמני של החזית לשם העברת מסרים ותיאום-פעולה בין הפרטיזנים ובין בעלות הברית לקראת הכניסה אל העיר אַרֶצוֹ, שתוכננה ליום הארבעה עשר ביולי. הם הצליחו לעבור שוב מבעד לקו החזית ולהגיע אל חבריהם הפרטיזנים שישבו בטחנת-הקמח Molin de Falchi שם הקימו הפרטיזנים מתקן מעצר ליתר החיילים הגרמנים ששבו. חייל גרמני שהצליח לברוח, דיווח לצבא הגרמני ולמשתפי פעולה פאשיסטים על קיום מחנה המעצר. ב-14 ביולי, לאחר שהגיעו קַאלו וריקאפיטו אל חבריהם, החלה מתקפה של הגרמנים והתנהל קרב קשה בו נפלו כ-40 פרטיזנים.

### [עריכה] הטבח בסן-פולו

הפרטיזנים שנשארו בחיים הובלו אל הכפר סן-פולו לשם חקירה וביצוע פעולת עונשין. הפקודות בצבא הגרמני, הנחו לחרוג מכללי אמנת ז'נווה, ואסרו כל היסוס או גילוי רחמים כלפי האוכלוסייה האזרחית. ההנחיות הבטיחו הגנה מוחלטת של הפיקוד העליון בפני כל אישום של גילויי אכזריות ושל חריגה מכללי המלחמה המקובלים.

הפקודות הורו במפורש על עינויים ורצח של לוחמים ואזרחים חפים מפשע כאחד, עשרה אזרחים על כל חייל גרמני שנהרג. בהתאם לפקודות, נאספו כל הגברים שבכפר (מלבד הכומר). הגרמנים ריכזו את הפרטיזנים השבויים בוילה מנצ'יני, ששימשה כמפקדה, וחקרו אותם בעינויים ותוך התעללות קשה ביותר. עדות של תושבת הכפר מספרת על צעקות, מכות ויריות שנשמעו למרחוק, עד כדי כך שהכומר בא על מנת לחקור.

עדויות נוספות מתארות את פרטי ההתעללות שהייתה סאדיסטית ביותר. קאלו וריקאפיטו עמדו בעינויים מבלי לחשוף את המידע שהיה בידיהם. מקץ כחצי יום, הובלו הפרטיזנים השבויים, פצועים ועל סף מוות, ביחד עם תושבי הכפר שנתפסו, לשדה שליד ווילה ג'יליוזי הסמוכה (שהופקעה למגורי החיילים הגרמנים). השבויים אולצו לחפור שלושה בורות, ותושבי הכפר נורו והושלכו לבור.

הפרטיזנים הושלכו לבור עם הגופות בעודם בחיים, וכוסו בעפר כאשר ראשם בולט אל מחוץ לאדמה. לבסוף פוצץ חומר נפץ שנטמן בבור ביחד עם האנשים. הגרמנים לא אפשרו לכומר ולתושבי הכפר להביא את גופות החללים לקבורה מסודרת. רק כעבור ארבעה ימים, כאשר נכנסו הכוחות הבריטים לכפר, יכלו תושבי הכפר לדאוג למתיהם. הם הוציאו ואספו גופות וחלקי גופות, זיהו את החללים, והביאום לקבורה. גופתו של קאלו זוהתה על-ידי ג'יג'י ולנטיני על פי הכותפות שנתן לו, והובאה לקבורה בבית הקברות היהודי בעיר פירנצה שם נטמנה בצמוד לקבר הוריו.

## [עריכה] הנצחת זכרו

- שמו של אוג'ניו, כמו גם שם אשתו קָרולִינָה ושלושת ילדיו אֶלֶנַה, רֶנְצו ואַלברטו, מונצחים על לוח הזכרון בחזית בית הכנסת של פירנצה.
- בשנת 1947 הוענקה לקאלו מדליית-זהב והתואר גיבור איטליה על פעולותיו כנגד הנאצים.
- מדי שנה, ב-14 ליולי נערך טכס רשמי לציון טבח סן-פולו ליד לוח הזיכרון שהוצב במקום בצמוד לוילה ג'יליוזי.
- ביום השנה לשחרור העיר ארצו, ה-16 ביולי 1944, נערכים טכסים לזכר הנופלים ולזכר ההתנגדות לכיבוש הנאצי. רשויות הדת, העיר, הצבא והמחוז, מקיימות טכסים רשמיים ומנציחות את זכרון הארועים והנופלים.
- בערים אַרֶצוֹ ופירנצה יש רחובות על-שם פרטיזנים רבים וגם על-שם אוג'ניו קאלו.
- בעיירה קוארטה הצמודה לארצו נקרא בית ספר יסודי ע"ש אוג'ניו קאלו. בפתח ביה"ס פסל לזכר אוג'ניו והנופלים בהתנגדות לגרמנים.

## [עריכה] קישורים חיצוניים

- ניתן לצפות באתר Google Video בסירטון על אוג'ניו
- באתר יד ושם קיימים דפי מידע על אוג'ניו ושלושה מילדיו רנצו, אלנה ואלברטו. (כמתואר לעיל ילדו הרביעי נולד ברכבת לאושויץ ועל כן לא ידוע השם שניתן לו על ידי אימו).

- סיפור חיי אוג'ניו (באיטלקית) באתר ארגון הפרטיזנים
- לעמוד ההנצחה של אוג'ניו (איטלקית) אצל אתר רשות המחוז ארצו
- לדו"ח היחידה הבריטית שכבשה את סן-פולו יומיים לאחר הטבח, תיחקרה את הארוע, והביאה את הגופות לקבורה
- אתר החטיבה הבריטית שכבשה את סן-פולו יומיים לאחר הטבח
- לצפיה בסרטון שתיעד את הוצאת הגופות והבאתן לקבורה
- לצפיה בתמונות הוצאת הגופות והבאתן לקבורה
- לסיפור הטבח (באיטלקית) ולאתר ההנצחה של רשות המחוז ארצו
- לתיאור הקרב והטבח שאחריו (באיטלקית) (חפש את תיאור יום הארבעה עשר ביולי)
- ליומן הקרב של היחידה הבריטית שכבשה את סן-פולו בשישה עשר ביולי

- ניתן לבקש מאחינו של אוג'ניו קאלו בדוא"ל מידע נוסף, חוברת זיכרון ועותק של הסרט הקצר המתעד את סיפורו של אוגניו ואת הזיכרון המכובד לו הוא זוכה באיטליה של ימינו.

מקור: http://he.wikipedia.org../../../%D7%90/%D7%95/%D7%92/%D7%90%D7%95%D7%92%27%D7%A0%D7%99%D7%95_%D7%A7%D7%90%D7%9C%D7%95.html

קטגוריות: איטלקים | מתנגדים לנאצים | יהודים בשואה | הוצאות להורג

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Italiano